open-index/open-wikipedia-markdown huggingface dataset:
ఉల్హాస్ కషల్కర్

**పండిట్ ఉల్హాస్ ఎన్ కషల్కర్** (జననం 1955 జనవరి 14) హిందుస్తానీ శాస్త్రీయ గాయకుడు. అతను గతంలో గ్వాలియర్, జైపూర్, ఆగ్రా ఘరానాలలో శిక్షణ పొందాడు, మూడు పాఠశాలలకు ప్రతినిధిగా పరిగణించబడ్డాడు.

## ప్రారంభ జీవితం
ఉల్హాస్ నాగపూర్ లో జన్మించాడు. వృత్తిరీత్యా న్యాయవాది, ఔత్సాహిక గాయకుడు, సంగీత శాస్త్రవేత్త అయిన తన తండ్రి ఎన్ డి కషల్కర్ నుండి సంగీతంలో తన మొదటి పాఠాలను అందుకున్నాడు. అతను నాగపూర్ విశ్వవిద్యాలయంలో సంగీతం అభ్యసించాడు, తన పోస్ట్ గ్రాడ్యుయేట్ తరగతిలో అగ్రస్థానంలో ఉన్నాడు. ఆ సమయంలో, అతను రాజభౌ కోగ్జే, పి ఎన్ ఖోర్డవిస్ ఆధ్వర్యంలో శిక్షణ పొందాడు.

భారతీయ సంగీతం గురు-శిష్య సంప్రదాయం ద్వారా భారీగా ప్రభావితమై ఉంది. కషల్కర్ ప్రధానంగా రామ్ మరాతే, గజనన్రావ్ జోషి ఆధ్వర్యంలో చదువుకున్నాడు.

## కెరీర్
ఉల్హాస్ కషల్కర్ మొదట్లో ఆల్ ఇండియా రేడియో లోని ముంబై స్టేషన్ లో ప్రోగ్రామ్ ఎగ్జిక్యూటివ్ గా పనిచేశారు. 1993లో ఐటిసి సంగీత్ రీసెర్చ్ అకాడమీలో ఉపాధ్యాయుడయ్యాడు, అక్కడ అతను నేటికీ ఉన్నాడు.

రాంభౌ, గజానన్‌రావు ఇద్దరూ సంప్రదాయవాదులు, వారు కషల్కర్ స్వరంలో ప్రతిబింబించారు. అతను మూడు శైలుల (అవి గ్వాలియర్, జైపూర్, ఆగ్రా) మధ్య మారే సామర్థ్యాన్ని కలిగి ఉన్నాడు.

## అవార్డులు

* సంగీత నాటక అకాడమీ అవార్డు (2008)
* పద్మశ్రీ (2010) 
* తాన్సేన్ సమ్మాన్ (2017) 
* పి.టి.ఓంకారణాథ్ ఠాకూర్ అవార్డు (2019)

## మూలాలు


వర్గం:జీవిస్తున్న ప్రజలు
వర్గం:1955 జననాలు
వర్గం:పద్మశ్రీ పురస్కార గ్రహీతలు
భూమా బ్రహ్మనంద రెడ్డి

**భూమా బ్రహ్మనంద రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2017లో నంద్యాల నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
భూమా బ్రహ్మనంద రెడ్డి 1985లో ఆంధ్రప్రదేశ్ రాష్ట్రం, కర్నూలు జిల్లా, ఆళ్లగడ్డలో జన్మించాడు.

## రాజకీయ జీవితం
భూమా బ్రహ్మనంద రెడ్డి రాజకీయ నేపథ్యం ఉన్న కుటుంబం నుండి రాజకీయాల్లోకి వచ్చాడు. ఆయన తండ్రి భూమా వీరశేఖర్ రెడ్డి ఆళ్లగడ్డ నియోజకవర్గం నుండి ఎమ్మెల్యేగా గెలిచాడు, ఆయన తండ్రి మరణంతో ఖాళీ అయిన సీటు నుంచే ఆయన బాబాయి భూమా నాగిరెడ్డి ఎమ్మెల్యేగా పోటీ చేసి గెలిచాడు. భూమా నాగిరెడ్డి 2014లో నంద్యాల నుండి పోటీ చేసి ఎమ్మెల్యేగా గెలిచి 2017లో గుండెపోటుతో మరణించాడు. బ్రహ్మనంద రెడ్డి తన బాబాయి మరణాంతరం రాజకీయాల్లోకి వచ్చి నంద్యాల నియోజకవర్గానికి జరిగిన ఉప ఎన్నికల్లో టీడీపీ అభ్యర్థిగా పోటీ చేసి 27,466 మెజార్టీతో తొలిసారి ఎమ్మెల్యేగా అసెంబ్లీ కి ఎన్నికయ్యాడు. భూమా బ్రహ్మనందరెడ్డి 2019లో జరిగిన అసెంబ్లీ ఎన్నికల్లో టీడీపీ తరపున పోటీ చేసి ఓడిపోయాడు.

## మూలాలు

వర్గం:1985 జననాలు
వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
కోటి రెడ్డి

**సరిపల్లి కోటి రెడ్డి** ఆంధ్ర ప్రదేశ్ రాష్ట్రానికి చెందిన ప్రముఖ యువ పారిశ్రామికవేత్త . కోటి గ్రూప్ ఆఫ్ వెంచర్స్ అధిపతి, ముఖ్య కార్యనిర్వాహక అధికారి. తన సంస్థ కార్యకలాపాలను 230 పై చిలుకు దేశాల్లో విస్తరించి కొన్ని వేల మందికి ఉపాధి కల్పిస్తున్నారు.[1]

## ప్రారంభ జీవితం, విద్య
కోటి రెడ్డి ఉమ్మడి ఆంధ్రప్రదేశ్ రాష్ట్రంలోని కృష్ణా జిల్లా గుడివాడ తాలూకా జనార్ధనపురం [ప్రస్తుతం నందివాడ మండలం]గ్రామంలో దిగువ మధ్యతరగతి కుటుంబంలో జన్మించారు.

గుడివాడలో 10 వ తరగతి వరకు చదువుకున్న తర్వాత కుటుంబ ఆర్థిక పరిస్థితుల నేపథ్యంలో ఉన్నత విద్యకు బదులు కంప్యూటర్ ప్రోగ్రామర్ గా కోర్స్ లో చేరారు. హైదరాబాద్ వెళ్ళి జావా నేర్చుకొని దేశంలోనే అత్యంత పిన్న వయస్కుడైన జావా సర్టిఫైడ్ నిపుణుడిగా గుర్తింపు తెచ్చుకున్నారు. మైక్రో సాఫ్ట్ లో పనిచేస్తున్న సమయంలోనే ప్రముఖ వాషింగ్టన్ విశ్వవిద్యాలయం నుంచి ఉన్నత విద్యను పూర్తి చేశారు.

## మూలాలు

# https://www.kotiigroupofventures.org/
మేఘా చౌదరి

**మేఘా చౌదరి**, బెంగాలీ, తెలుగు, తమిళ సినిమా నటి. 2016*లో అమర్ ప్రేమ్‌ అనే బెంగాలీ* సినిమాలో తొలిసారిగా నటించింది.

## కెరీర్
*మేఘా తన 16 ఏళ్ళ వయసులో 2017లో హసీనా పార్కర్* సినిమాకు తొలిసారిగా అసిస్టెంట్ డైరెక్టర్‌గా పనిచేసింది. 2016లో వచ్చిన *ఎంఎస్ ధోని: ది అన్‌టోల్డ్ స్టోరీ* సినిమాకు కాస్టింగ్ అసిస్టెంట్‌గా కూడా పనిచేసింది. 2016*లో అమర్ ప్రేమ్‌ అనే బెంగాలీ* సినిమాలో తొలిసారిగా నటించింది. 2018లో *[[అర్జున్ రెడ్డి]]* తమిళ రీమేక్ *వర్మ సినిమాలో నటించింది.*  అయితే, సినిమా విషయంలో వచ్చిన సమస్యల వల్ల ఆ సన్నివేశాలను వేరే నటులతో రీషూట్ చేశారు.

*2019లో [[మార్షల్ (2019 సినిమా)|మార్షల్‌]]* సినిమాతో తెలుగులోకి అరంగేట్రం చేసింది. అదే సంవత్సరం *[[ఊరంతా అనుకుంటున్నారు]]* సినిమాలో పక్కింటి అమ్మాయిగా నటించింది.

## సినిమాలు

## మూలాలు

## బయటి లింకులు
* 

వర్గం:పశ్చిమ బెంగాల్ వ్యక్తులు
వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:బెంగాలీ సినిమా నటీమణులు
నైజీరియాలో హిందూమతం

[thumb| [దేవనాగరి|దేవనాగరిలో "ఓం" గుర్తు]]
**నైజీరియాలో** **హిందూ మతం** ప్రధానంగా భారతదేశం నుండి హిందువుల రాక ద్వారా, హరే కృష్ణ **మార్గం ద్వారా** వ్యాపించింది. పంతొమ్మిదవ శతాబ్దపు తొలిభాగంలో నైజీరియాకు వచ్చిన మొదటివారు సింధీలు. ప్రారంభంలో, వారు ప్రధానంగా వ్యాపారంలో నిమగ్నమై ఉండేవారు. క్రమంగా, వ్యాపారంలో ఆసక్తిని నిలుపుకుంటూనే వారు, తయారీ, వృత్తిపరమైన సేవల వంటి ఇతర రంగాలలోకి ప్రవేశించారు. తరువాతి దశాబ్దాలలో, వారు US$4 బిలియన్లకు పైగానే పెట్టుబడులు పెట్టారు. చెల్లారం, భోజ్‌సన్, చంద్రాయ్ మొదలైన సింధీ పేర్లు నైజీరియాలో ప్రసిద్ధి చెందాయి.  భారతీయ సింధీలు సూపర్‌స్టోర్‌లను నడుపుతున్నారు. టెక్స్‌టైల్స్ రంగం, అలాగే ఫార్మాస్యూటికల్స్, ఫిషింగ్, ఇంజనీరింగ్ పరిశ్రమలలో వెలుగొందుతున్నారు.

## భారతీయ మూలానికి చెందిన హిందువులు
భారతదేశం, నైజీరియా రెండూ బ్రిటిష్ సామ్రాజ్యంలో భాగంగా ఉన్నాయి. ఆఫ్రికాలో రైలు నెట్‌వర్క్‌ను నిర్మించడానికి బ్రిటిష్ వారు భారతీయులను ఆఫ్రికాకు తీసుకువచ్చారు. అయితే, నైజీరియా అంతర్యుద్ధం సమయంలో చాలా మంది భారతీయ జనాభా, సామ్రాజ్యం అంతటా ఉన్న ఇతర విదేశీయులతో పాటు యునైటెడ్ కింగ్‌డమ్, యునైటెడ్ స్టేట్స్ లకో, లేదా తిరిగి భారతదేశానికో వెళ్ళిపోయారు. వేగంగా అభివృద్ధి చెందుతున్న ఆర్థిక వ్యవస్థతో ప్రపంచంలో ఐదవ స్థానంలో ఉన్న భారతదేశం నేడు నైజీరియాలో USD 15 బిలియన్లకు పైగా పెట్టుబడి పెట్టింది. నైజీరియాలో వ్యాపారాన్ని స్థాపించిన 85కి పైగా ప్రసిద్ధ భారతీయ సంస్థలు నైజీరియన్లకు ఉద్యోగావకాశాలను కలిగిస్తున్నాయి. అబుజాలోని భారత హైకమిషన్ ప్రకారం నైజీరియాలో 35,000 మంది భారతీయులు ఉన్నట్లు అంచనా.

1970ల నుండి నైజీరియా ప్రభుత్వంతో పాటు అనేక ప్రైవేట్ సంస్థలు భారతీయ వైద్యులు, ఉపాధ్యాయులు, ఇంజనీర్లు, ఇతర నిపుణులను నియమించుకుంటున్నాయి. 1980ల చివరలో, దేశపు చమురు ఆదాయాలలో గణనీయంగా తగ్గిపోవడంతో, దేశం తీవ్రమైన ఆర్థిక సమస్యలు, నిరుద్యోగం, పేదరికాన్ని ఎదుర్కోవడం ప్రారంభించినప్పుడు, అనేకమంది భారతీయ నిపుణులు భారతదేశానికి తిరిగి వచ్చారు.

నైజీరియా ప్రభుత్వం దేశంలో నివసిస్తున్న విదేశీ పౌరులకు పౌరసత్వం మంజూరు చేయడంలో ఉదారతను, వివక్షత లేని విధానాన్నీ అనుసరిస్తుంది. భారతీయ సంతతికి చెందిన 8,000 మంది నైజీరియన్లు దేశంలో నివసిస్తున్నారు. ప్రవాసులతో కలిపి మొత్తం 25,000 మంది హిందువులు నైజీరియాలో నివసిస్తున్నారు. వీరిలో చాలా మంది లాగోస్‌లో నివసిస్తున్నారు. ఇక్కడ అనేక హిందూ దేవాలయాలు ఉన్నాయి. 

thumb| బాలాజీ ఆలయం, లాగోస్

## నైజీరియా మూలానికి చెందిన హిందువులు
ప్రధానంగా ఇస్కాన్ ప్రయత్నాల కారణంగా కొంతమంది స్థానిక నైజీరియన్లు హిందూ మతంలోకి మారారు. చాలా మంది నైజీరియన్ హిందువులు లాగోస్ (ఇకోరోడు, షోమోలు, అలిమోషో, విక్టోరియా ద్వీపం)లో ఉన్నప్పటికీ, ఇబాడాన్‌లో కూడా కొందరు ఉన్నారు (ఇక్కడ శ్రీ సత్యసాయి సేవా (సేవ) సంస్థ 1972లో స్థాపించబడింది) 

లాగోస్‌లోని అపాపాలో వేద సంక్షేమ సముదాయాన్ని ఇస్కాన్ ప్రారంభించింది. 

## సత్యసాయి సేవా సంస్థ
శ్రీ సత్యసాయి సేవా (సేవ) సంస్థ 1972లో సత్యసాయి బాబా మిషన్‌ను ఒక పబ్లిక్, ఛారిటబుల్ ట్రస్ట్‌గా స్థాపించారు; ఉచితంగా తాగునీరు, వైద్యం, విద్య అందిస్తోంది.  ఇబాడాన్‌లో శ్రీ సత్యసాయి బాబా సెంటర్ పేరుతో కేంద్ర సమావేశ స్థలం నిర్మించబడింది. లాభాపేక్షలేని ఆధ్యాత్మిక సంస్థగా నమోదు చేయబడింది. వివిధ దాతల నిధులతో ఈ స్థలాన్ని 99 ఏళ్లపాటు లీజుకు తీసుకున్నారు. లాగోస్‌లో, విక్టోరియా ద్వీపంలోని ఒక ప్రైవేట్ ఇంట్లో సాయి కార్యకలాపాలు ప్రారంభమయ్యాయి. 

## ఇవి కూడా చూడండి

* ఘనాలో హిందూమతం
* జిబ్రాల్టర్‌లో హిందూమతం
* దక్షిణాఫ్రికాలో హిందూమతం
* టాంజానియాలో హిందూమతం

## మూలాలు

వర్గం:దేశాల వారీగా హిందూమతం
వర్గం:నైజీరియా
జమైకాలో హిందూమతం

జమైకా (ఆంగ్లం: Jamaica) ఉత్తర అమెరికాలోని ఒక ద్వీప దేశం. ఇక్కడ హిందూమతం మైనారిటీ మతం. ప్రధానంగా ఇండో-జమైకన్లు హిందూమతాన్ని అనుసరిస్తారు. 2011 జనాభా లెక్కల ప్రకారం, జమైకా జనాభాలో 0.07% మంది హిందూమతస్థులు ఉన్నారు.

## జనాభా వివరాలు
2001 జనాభా లెక్కల ప్రకారం జమైకాలో 1453 మంది హిందువులు ఉన్నారు. ఇది 2011 జనాభా లెక్కల్లో 1836కి పెరిగింది.

## మందిరము
సనాతన హిందూ దేవాలయం జమైకా ప్రభుత్వం గుర్తించిన ఏకైక హిందూ దేవాలయం. దీనిని 1970ల మధ్యలో పండిట్ మునేశ్వర్ మరాగ్ నిర్మించారు. నేడు ఈ ప్రార్థనా స్థలంలో అన్ని ప్రధాన పండుగలు జరుపుకుంటారు.

## సమకాలీన స్థితి
జమైకా హిందువుల ప్రధాన సమస్య పూజారుల కొరత. 2017లో, జమైకాలోని ఏకైక హిందూ పూజారి ఐన నాథన్ పండిట్ అంతుతెలియని  స్థితిలో హత్య చేయబడ్డాడు. ప్రస్తుతం, జమైకాలో ఇద్దరు హిందూ పూజారులు ఉన్నారు, పండిత రామదర్ మరాగ్, కొత్తగా నియమితులైన పండిత లోచన్ నాథన్-శర్మ.

## ఇవి కూడా చూడండి
* గయానాలో హిందూమతం
* పనామాలో హిందూమతం
* రీయూనియన్‌లో హిందూమతం

## మూలాలు

 
వర్గం:దేశాల వారీగా హిందూమతం
వర్గం:జమైకా
పనామాలో హిందూమతం

**[[పనామా]]లో హిందూ**మతం మైనారిటీ మతం. పనామా దేశంలో దాదాపు 10,000 మంది   హిందువులు ఉన్నారు.

## చరిత్ర
హిందువులు మొదట్లో బ్రిటిష్ కాలనీలైన గయానా, ట్రినిడాడ్-టొబాగోల ద్వారా వచ్చారు. మొదటగా 1904 - 1913 మధ్య కాలువ కార్మికులుగా వచ్చారు. వీరిలో చాలామంది మూలాలు భారతదేశం లోను, పాకిస్తాన్‌లోని గుజరాత్, సింధ్ రాష్ట్రాలలోనూ ఉన్నాయి. 

## హిందూ సంఘాలు, సంస్థలు
పనామాలోని హిందువుల ప్రధాన సంఘాలు పనామానియన్ హిందూ సివిక్ అసోసియేషన్, కృష్ణ రాధా టెంపుల్ సొసైటీ, హిందుస్తానీ సొసైటీ ఆఫ్ పనామా (టెంప్లో హిందూ డి తుంబ ముర్టో), హిందుస్తానీ సొసైటీ ఆఫ్ కొలన్.దేశంలో అంతర్జాతీయ కృష్ణ చైతన్య సంఘం, అంతర్జాతీయ శ్రీ సత్యసాయి బాబా సంస్థ, అంతర్జాతీయ భావాతీత ధ్యానం సంస్థలు కూడా ఉన్నాయి. 

## పనామా హిందూ దేవాలయం
పనామాలో ఉన్న రెండు హిందూ దేవాలయాల్లో ఒకటి తుంబా ముర్టోలో ఒక కొండ పైన ఉంది. 

## ఇవి కూడా చూడండి

* సూరినామ్‌లో హిందూమతం
* ట్రినిడాడ్, టొబాగోలో హిందూమతం
* ఫ్రెంచ్ గయానాలో హిందూమతం

## మూలాలు

వర్గం:దేశాల వారీగా హిందూమతం
వర్గం:పనామా
శిల్పా మోహన్ రెడ్డి

**శిల్పా మోహన్ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రెండుసార్లు నంద్యాల నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
శిల్పా మోహన్ రెడ్డి 10 జనవరి 1960లో ఆంధ్రప్రదేశ్ రాష్ట్రం , వైఎస్‌ఆర్ జిల్లా  , కొండ సుంకేసుల గ్రామంలో  చెన్నారెడ్డి , వెంకట లక్ష్మమ్మ దంపతులకు జన్మించాడు. ఆయన ఐ.టి.ఐ పూర్తి చేశాడు. 
## రాజకీయ జీవితం
శిల్పా మోహన్ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 2004లో తొలిసారి  నంద్యాల నియోజకవర్గం నుండి కాంగ్రెస్ తరపున పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన తిరిగి 2009లో రెండోసారి ఎమ్మెల్యేగా గెలిచి వై.యస్. రాజశేఖరరెడ్డి మంత్రివర్గంలో గృహ నిర్మాణ శాఖ మంత్రిగా పని చేశాడు. ఆయన ఆంధ్రప్రదేశ్ రాష్ట్ర విభజన అనంతరం కాంగ్రెస్ పార్టీని వీడి తెలుగుదేశం పార్టీలో చేరాడు. 

శిల్పా మోహన్ రెడ్డి  2014లో నంద్యాల నియోజకవర్గం నుండి టీడీపీ తరపున పోటీ చేసి ఓడిపోయాడు. ఆయన భూమా నాగిరెడ్డి టీడీపీలో చేరడంతో 14 జూన్ 2017 2017లో తెలుగుదేశం పార్టీని వీడి హైదరాబాద్‌ లోటస్‌ పాండ్‌లో వైఎస్సార్ కాంగ్రెస్ పార్టీ అధ్యక్షుడు వై.ఎస్. జగన్మోహన్ రెడ్డి సమక్షంలో వైఎస్సార్‌ సీపీలో చేరాడు. శిల్పా మోహన్ రెడ్డి 2019 ఎన్నికల్లో  తాను పోటీ చేయకుండా తన కుమారుడు సింగారెడ్డి గారి శిల్పా రవిచంద్ర కిశోర్ రెడ్డి కి టికెట్ ఇప్పించి ఆయన గెలుపులో కీలకంగా పని చేశాడు.

## మూలాలు

వర్గం:1960 జననాలు
వర్గం:కర్నూలు జిల్లా రాజకీయ నాయకులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2009)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
ఫ్రెంచి గయానాలో హిందూమతం

ఫ్రెంచ్ గయానాలో హిందూమతం మైనారిటీ మతం. దేశంలో దాదాపు 12,000 మంది హిందువులున్నారు. వీరిలో సింహభాగం భారతీయ మూలాలున్నవారే.  2010 నాటికి, ఫ్రెంచ్ గయానా జనాభాలో 1.6% మంది హిందూమతాన్ని అనుసరిస్తున్నారు. 

## చరిత్ర
1848లో ఫ్రాన్స్ బానిసత్వాన్ని రద్దు చేయడంతో కరేబియన్‌లోని మూడు కాలనీలలో (ప్రస్తుతం విదేశీ విభాగాలు) కార్మిక సంక్షోభం ఏర్పడింది. ఫ్రెంచ్ గయానాకు జావా,  భారతదేశాల నుండి కార్మికులను తీసుకువచ్చారు.  భారతదేశం నుండి 19,276 మంది ఒప్పంద కార్మికులు దేశం లోకి వచ్చారు. 

## ఇవి కూడా చూడండి

* సూరినామ్‌లో హిందూమతం
* ట్రినిడాడ్, టొబాగోలో హిందూమతం
* సమోవాలో హిందూమతం

## మూలాలు

 
వర్గం:దేశాల వారీగా హిందూమతం
సియెర్రా లియోన్‌లో హిందూమతం

సియెర్రా లియోన్ లోని హిందువులు ప్రధానంగా దక్షిణాసియా సంతతికి చెందినవారు. సాధారణంగా వీరు వ్యాపారులు.    ARDA ప్రకారం 2015 సంవత్సరంలో సియెర్రా లియోన్‌లో 3,550 మంది హిందువులు (0.05%) ఉన్నారు. 

ఫ్రీటౌన్, సియెర్రా లియోన్ రాజధాని, ప్రధాన నగరం, ఇక్కడ ఒక పూజారితో సహా పెద్ద హిందూ సమాజం ఉంది. ఫ్రీటౌన్‌లో హిందువులకు దహన సంస్కారాలకు అనుమతి ఉంది. 

సియెర్రా లియోన్ అంతర్యుద్ధం సమయంలో 1999లో ప్రవాసుల వలసల తరువాత, భారతీయ సంఘం సంఖ్య దాదాపు 1500కి తగ్గిపోయింది. హిందువుల్లో ఎక్కువ మంది సింధీ మూలానికి చెందిన వ్యాపారవేత్తలు. 

## జనాభా వివరాలు

2001 నాటికి దేశంలో 4,750 మంది హిందువులు (0.1%) ఉన్నారు, 2007 నాటికి ఈ సంఖ్య 1,942 (0.04%) కు తగ్గింది, 2015లో 3,550 (0.05%) కి పెరిగింది.   

## దేవాలయాలు
ఫ్రీటౌన్‌లో ఒక హిందూ దేవాలయం ఉంది.  ఇది స్థానిక ఆలయ కమిటీ ఆధ్వర్యంలో నడుస్తుంది. 

## ఇవి కూడా చూడండి

* కెన్యాలో హిందూమతం
* టోగోలో హిందూమతం
* ఘనాలో హిందూమతం

## మూలాలు

 
వర్గం:దేశాల వారీగా హిందూమతం
ఎంపల్లి (అయోమయనివృత్తి)

ఎంపల్లి పేరుతో ఇతర గ్రామాలు ఉన్నాయి.

* ఎంపల్లి (కంగ్టి) - తెలంగాణ రాష్ట్రం, సంగారెడ్డి జిల్లా, కంగ్టి మండలం లోని గ్రామం.
* ఎంపల్లి (నార్నూర్) -తెలంగాణ రాష్ట్రం, , ఆదిలాబాద్ జిల్లా, నార్నూర్ మండలం లోని గ్రామం.
రీయూనియన్‌లో హిందూమతం

[thumb| సెయింట్-డెనిస్, రీయూనియన్‌లోని శ్రీ మహా [కాళికాంబాల్ ఆలయం]]
రీయూనియన్‌, హిందూ మహాసముద్రం లోని దీవి. ఇది ఫ్రాన్సుకు చెందిన విదేశీ భూభాగం. **హిందువులు** (ప్రధానంగా శైవులు) ఈ ద్వీప జనాభాలో గణనీయమైన భాగంగా ఉంటారు. సుమారు 8,00,000 రీయూనియన్ జనాభాలో దాదాపు 2,00,000 మంది భారతీయ సంతతికి చెందినవారు.  హిందువుల సంఖ్య 6.7% నుండి 10.7% వరకు ఉంటుంది. అయినప్పటికీ, దేశంలోని ఖచ్చితమైన హిందువుల సంఖ్యపై అనిశ్చితి ఉంది. ఫ్రెంచి జనాభా గణనలలో జాతి, మతపరమైన ప్రశ్నలు ఉండేవి కావు. భారతీయ మూలాలకు చెందిన ప్రజలను కొన్నిసార్లు రోమన్ క్యాథలిక్ గాను, కొన్నిసార్లు హిందూ విశ్వాసాలతోనూ గుర్తిస్తారు.

ఇటీవలి కాలంలో తమిళ హిందువులు శ్రీలంక నుండి శరణార్థులుగా వచ్చారు.

## చరిత్ర
రీయూనియన్‌లో హిందూమతం చరిత్ర పంతొమ్మిదవ శతాబ్దం మధ్య -  చివరి కాలంలో మొదలైంది. చాలా మంది భారతీయులు క్రైస్తవ పేర్లను పెట్టుకున్నారు. వారి యజమానులు లేదా ప్రభుత్వాల ఒత్తిడితో వారి పిల్లలను కాథలిక్ చర్చిలో బాప్టిజం చేయించేవారు. అయినప్పటికీ, వారు హిందూ మతాన్ని విడిచిపెట్టలేదు. క్రైస్తవ మిషనరీలు, హిందూ దేవుడి ముందు కర్పూరం వెలిగించే ఆచారం చేతబడి చెయ్యడం లాంటిది అని చెబుతూ, చర్చిలో కొవ్వొత్తి వెలిగించడం మాత్రం మోక్షానికి ఖచ్చితమైన మార్గమంటూ వాదించేవారు.

గుజరాత్ నుండి ఈ ద్వీపానికి వచ్చిన ముస్లింలను మినహాయించి, భారతీయులందరినీ దాదాపుగా బలవంతంగానే కాథలిక్కులుగా మార్చారు.   క్రైస్తవ మతంలోకి చాలా మతమార్పిడులు కార్మిక ఒప్పందాల సమయంలో జరిగాయి.

## నేటి హిందూమతం
thumb| సెయింట్-పియర్ బీచ్‌లో హిందూ కర్మకాండ.
చాలా మంది క్రైస్తవ మతంలోకి మారినప్పటికీ, ప్రతి తమిళ క్రైస్తవుల ఇంటి వెనుక భాగంలో సాధారణంగా వారు పూజించే హిందూ దేవత మారియమ్మన్‌కు చిన్నపాటి మందిరం ఉంటుంది. అనేక హిందూ సంప్రదాయాల స్థానంలో క్రైస్తవ సంప్రదాయాలు వచ్చాయి. మారియమ్మన్ ఆరాధన వర్జిన్ మేరీ ఆరాధనలో కలిసిపోయింది. కృష్ణ భగవానుడి జన్మదినమైన జన్మాష్టమి , యేసుక్రీస్తు పుట్టిన తేదీగా పరిగణించబడుతోంది. స్థానికంగా పూజించే సెయింట్ ఎక్స్‌పెడిట్‌ను కాళీ దేవిగా గుర్తిస్తారు.

ఇటీవలి సంవత్సరాలలో, తమిళ సమాజ సభ్యులలో హిందూ మత పునరుద్ధరణ జరిగింది. ఇది అనేక దేవాలయాలు, ఆశ్రమాలు స్థాపించడానికి దారితీసింది. ఇందులో భాగంగా తమిళనాడు నుంచి కొందరు ఆలయ పూజారులను కూడా రప్పించారు. ఏది ఏమైనప్పటికీ, 2018లో చెన్నై సెంటర్ ఫర్ గ్లోబల్ స్టడీస్‌లో రీయూనియన్‌లోని తమిళ సంఘం అధ్యక్షుడు డాక్టర్ కలై సెల్వం షణ్ముగం మాట్లాడుతూ తమిళనాడు నుండి తీసుకువచ్చిన కొంతమంది ఆలయ పూజారులు హిందూ మతాన్ని వ్యాప్తి చేయడం కంటే డబ్బు సంపాదించడానికే ఎక్కువ ఆసక్తి చూపుతున్నారని విచారం వ్యక్తం చేశాడు. ఒక ఆసక్తికరమైన లక్షణం, రీయూనియన్‌కి మాత్రమే ప్రత్యేకించినదీ ఏమిటంటే కాథలిక్, హిందూ ఆచారాలు రెండింటినీ కొంతమంది జాతి భారతీయులు ఏకకాలంలో పాటించడం. ఈ ఆచారం "సామాజికంగా క్యాథలిక్కు, ప్రైవేట్‌గా హిందూ" అనే గుర్తింపును తెచ్చిపెట్టింది.

## ఇవి కూడా చూడండి

* దేశం వారీగా హిందూమతం
* దక్షిణాఫ్రికాలో హిందూమతం
* ఫ్రాన్స్‌లో హిందూమతం

## మూలాలు

వర్గం:దేశాల వారీగా హిందూమతం
సమోవాలో హిందూమతం

**సమోవాలో [[హిందూధర్మం|హిందూమతం]]** కొద్దిపాటి స్థాయిలో ఉంది, ప్రధానంగా ఫిజీ నుండి వలస వచ్చిన వారే ఇక్కడి హిందువులు. ముస్లింల సంఖ్య మాదిరిగానే హిందువుల సంఖ్య కూడా పదేపదే హెచ్చుతగ్గులకు లోనవుతూంటుంది. 2006 సమోవా జనాభా లెక్కల ప్రకారం 25 మంది హిందువులు ఉన్నారు. 

55% కంటే ఎక్కువ హిందువులు ఫలేటా వెస్ట్‌లో కేంద్రీకృతమై ఉన్నారు. 

## జనాభా వివరాలు
సమోవాలో హిందూమతం 20వ శతాబ్దం చివరలో ప్రారంభమైంది, అయితే ప్రకృతి వైపరీత్యాల కారణంగా 100 లోపు ఉన్న హిందువుల్లో చాలా మంది వలస వెళ్ళారు. 2001 జనాభా లెక్కలలో హిందూమతం లేదు. బహుశా ఆ సమయంలో దానికి అనుచరులు ఎవరూ ఉండి ఉండరు (48).  2006 జనాభా గణనలో హిందూమతాన్ని చేర్చారు. ఇందులో 25 మంది హిందువులు ఉన్నట్లు తేలింది. ఇందులో 12 మంది పురుషులు 13 మంది మహిళలు ఉన్నారు. తక్కువ సంఖ్యలో ఉన్నందున, ముస్లిం, హిందూ జనాభా గణన 2011 జనాభా లెక్కల ప్రకారం విలీనం చేయబడింది. అప్పుడు మొత్తం సంఖ్య 38.  ఆ 38 మందిలో 25 మంది పురుషులు, 13 మంది మహిళలు ఉన్నారు. 2009 నాటి సమోవా భూకంపం సునామీ ఫలితంగా ప్రజలు 150 మందికి పైగా మరణించారు. ఆ సమయంలో చాలా మంది వలస వెళ్లారు. ఈ లింగ అసమతుల్యతకు బహుశా అది కారణమై ఉండవచ్చు.

## మూలాలు

 
వర్గం:దేశాల వారీగా హిందూమతం
తెలంగాణ రాష్ట్ర మహిళా కమిషన్

**తెలంగాణ రాష్ట్ర మహిళా కమిషన్‌**, తెలంగాణ రాష్ట్రంలో మహిళల అభ్యున్నతి కోసం తెలంగాణ ప్రభుత్వం ఏర్పాటు చేసిన కమిషన్. మహిళల స్థితిగతులను మెరుగుపరచడానికి, మహిళలకు జరిగే అన్యాయాలపై విచారణ చేయడానికి, మహిళలకు సంబంధించిన విషయాల కోసం ఈ కమిషన్ ఏర్పాటు చేయబడింది. వాకిటి సునీతా లక్ష్మారెడ్డి 2021, జనవరి 8న తెలంగాణ రాష్ట్ర మహిళా కమిషన్‌ తొలి చైర్‌పర్సన్‌గా బాధ్యతలు చేపట్టింది.

## కమిషన్ సభ్యులు
ఉమ్మడి ఆంధ్రప్రదేశ్ మహిళా కమిషన్ గడువు 2018 జూలైలో ముగిసింది. కమిషన్ ను నియమించాలని తెలంగాణ హైకోర్టు ఉత్తర్వులు జారీచేయడంతో 2020, డిసెంబరు 27న కమిషన్ సభ్యులను నియమిస్తూ (జీవో నెం. 20) ప్రకటన జారీచేసింది. 2021 జనవరి 8న కమిషన్ సభ్యులు బాధ్యతలు స్వీకరించారు. ఈ కమిషన్ ఐదేళ్ళపాటు కొనసాగుతుంది.
* చైర్‌పర్సన్‌: వాకిటి సునీతా లక్ష్మారెడ్డి
* సభ్యులు: షాహీన్‌ ఆఫ్రోజ్‌, గద్దల పద్మ, కుమ్ర ఈశ్వరీబాయి, సుదాం లక్ష్మి, కొమ్ము ఉమాదేవి యాదవ్‌, కటారి రేవతీరావు

## విధులు
* మహిళల జీవితాలను మెరుగుపరచడం, మహిళా హక్కులను పరిరక్షించడం
* మహిళల పట్ల వివక్షను తొలగించడం
* ప్రభుత్వం అభివృద్ధి కార్యక్రమాలలో మహిళల భాగస్వామ్యాన్ని ప్రోత్సహించడం
* స్థానిక స్థాయి నుండి ప్రపంచ స్థాయి వరకు, వివిధ అంతర్జాతీయ వేదికలలో రాష్ట్ర మహిళల ప్రాతినిధ్యం పెంచడం
* తెలంగాణలో జెండర్ సెన్సిటైజేషన్ వంటి కార్యక్రమాల ద్వారా మహిళల శ్రేయస్సు కోసం సాధికారతను సాధించడం

## నూతన భవనం
2021, జూన్ 27న సికింద్రాబాద్‌ బుద్ధభవన్‌లో రాష్ట్ర మహిళా కమిషన్‌ నూతన కార్యాలయం ప్రారంభించబడింది. ఈ కార్యక్రమంలో రాష్ట్ర ఆర్థికశాఖ మంత్రి తన్నీరు హరీశ్‌రావు, రాష్ట్ర మహిళా శిశు సంక్షేమశాఖ మంత్రి సత్యవతి రాథోడ్, మహిళా కమిషన్‌ చైర్‌పర్సన్‌ సునీతా లక్ష్మారెడ్డి, మహిళా కమిషన్ సభ్యులు, అధికారులు తదితరలు పాల్గొన్నారు.

## పరిష్కరించిన కేసుల వివరాలు
2022, జనవరి 19 వరకు ఈ ఏడాదికాలంలో 466 మంది బాధితులు కమిషన్ ను ఆశ్రయించగా, ఇందులో 255 కేసులు పూర్తిగా పరిష్కరించబడ్డాయి. 211 కేసులు పరిష్కార దశలో ఉన్నాయి. వివిధ దేశాల్లోని 15 మంది ఎన్ఆర్ఐలు తమకు న్యాయం చేయాలని కమిషన్ ను ఆశ్రయించగా పదిమంది సమస్యలు పరిష్కారించబడ్డాయి.

## మూలాలు

వర్గం:తెలంగాణ
వర్గం:తెలంగాణ ప్రభుత్వం
సంభాని చంద్రశేఖర్

**సంభాని చంద్రశేఖర్** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో నాలుగు సార్లు ఎమ్మెల్యేగా,రెండు సార్లు మంత్రిగా  పని చేశాడు. 1989 నుండి 1994 వరకు మరిఘు 2004 నుండి 2009 వరకు వైద్య, ఆరోగ్యశాఖ మంత్రిగా  పని చేశాడు.

## రాజకీయ జీవితం
సంభాని చంద్రశేఖర్ కాంగ్రెస్ పార్టీ ద్వారా రాజకీయాల్లోకి వచ్చి 1983లో పాలేరు నియోజకవర్గం నుండి పోటీ చేసి ఓడిపోయాయడు. అయన 1999, 2004 అసెంబ్లీ ఎన్నికల్లో ఎమ్మెల్యేగా గెలిచి వైఎస్ రాజశేఖర్ రెడ్డి కేబినెట్‌లో వైద్య, ఆరోగ్యశాఖ మంత్రిగా పని చేశాడు. సంభాని చంద్రశేఖర్ 26 జూన్ 2021లో తెలంగాణ పీసీసీ ఉపాధ్యక్షుడిగా నియమితుడయ్యాడు.
 
సంభాని చంద్రశేఖర్ 2023లో జరిగే శాసనసభ ఎన్నికల్లో పాలేరు టికెట్ దక్కకపోవడంతో అసంతృప్తితో ఉన్న ఆయనను ఎంపీలు నామా నాగేశ్వరరావు, వద్దిరాజు రవిచంద్ర కలిసి బీఆర్ఎస్ పార్టీలోకి ఆహ్వానించగా, ఆయన 2023నవంబర్ 10న ముఖ్యమంత్రి కేసీఆర్ సమక్షంలో భారత్ రాష్ట్ర సమితి పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
శివదుర్గ దేవాలయం (కాలిఫోర్నియా)

**శివదుర్గ దేవాలయం**, కాలిఫోర్నియాలోని శాంటా క్లారాలో ఉన్న ఒక హిందూ దేవాలయం. శాన్ ఫ్రాన్సిస్కో బే ఏరియాలోని హిందువులకు పుణ్యక్షేత్రంగా సేవలు అందిస్తోంది. 2012, డిసెంబరులో ప్రారంభించబడింది. దుర్గాదేవి ఇక్కడి ప్రధాన దేవత. ఇక్కడ వినాయకుడు, సాయిబాబా, శివలింగం, రాధాకృష్ణ మొదలైన ఇతర దేవతల విగ్రహాలు కూడా ఉన్నాయి. సంవత్సరానికి 100,000 మంది హిందుఊ భక్తులు ఇక్కడికి వస్తుంటారు.

## చరిత్ర
2012, డిసెంబరు 2న పండిట్ కృష్ణ కుమార్ పాండే, అతని అనుచరులచే కాలిఫోర్నియాలోని శాంటా క్లారా కౌంటీలో ఈ శివదుర్గ దేవాలయం స్థాపించబడింది. హిందూ సంస్కృతి, సాంప్రదాయ విలువలను వ్యాప్తి చేయడమే ఈ దేవాలయ ఏర్పాటు లక్ష్యం. పండిట్ పాండే ఆలయ వ్యవస్థాపకుడు, అధ్యక్షుడిగా ఉన్నాడు. పాండే జ్యోతిషశాస్త్రంలో డిగ్రీ చదివాడు. గతంలో వైష్ణో దేవి పూజారిగా పనిచేశాడు.

పండిట్ జస్రాజ్, అశోక్ సింఘాల్, త్రిప్తి ముఖర్జీలకు అంకితం చేస్తూ శివదుర్గ దేవాలయం స్థాపించబడింది. 2015 చివరలో, ఆలయం సన్నీవేల్‌లోని కెర్న్ అవెన్యూకి మార్చబడింది. 2021 జూన్ నెలలో శాంటా క్లారాలోని ఫ్లోరా విస్టా ఏవ్‌కి మార్చబడింది.

## పండుగలు
ఈ దేవాలయంలో వారానికోసారి హారతి, కీర్తనలు, మతపరమైన ప్రసంగాలు, వన భోజనాలు జరుపబడుతుంటాయి. హిందూ క్యాలెండర్‌లోని ప్రధాన పండుగలు ఇక్కడ నిర్వహిస్తారు. హిందీ తరగతులు, యోగా సెషన్‌లు ఆలయ కార్యకలాపాలలో భాగంగా ఉంటాయి. ఇక్కడ నిర్వహించే వార్షిక పండుగలు:

* మహా శివరాత్రి (మార్చి)
* శ్రీరామ నవమి (ఏప్రిల్)
* కృష్ణ జన్మాష్టమి (ఆగస్టు)
* గణేష్ చౌతుర్తి (సెప్టెంబరు)
* దీపావళి (నవంబరు)
* దీపావళి వేడుక (నవంబరు)

## మూలాలు

## బయటి లింకులు
* అధికారిక వెబ్‌సైట్ 

వర్గం:కాలిఫోర్నియాలోని హిందూ దేవాలయాలు
వర్గం:2012 స్థాపితాలు
జి.వినోద్

**గడ్డం వినోద్ కుమార్** తెలంగాణ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో 2004లో  ఎమ్మెల్యేగా గెలిచి,  వైఎస్ రాజశేఖర్ రెడ్డి కేబినెట్‌లో 2004 నుండి 2009 వరకు కార్మిక, ఉపాది శాఖ మంత్రిగా పని చేశాడు.
## రాజకీయ జీవితం
జి.వినోద్ తన తండ్రి వారసత్వంగా రాజకీయాల్లోకి వచ్చి 1999లో చెన్నూర్ నియోజకవర్గం నుండి కాంగ్రెస్ పార్టీ తరపున పోటీ చేసి ఓడిపోయాడు. ఆయన తిరిగి 2004లో తొలిసారి అసెంబ్లీకి ఎమ్మెల్యేగా ఎన్నికై,  వైఎస్ రాజశేఖర్ రెడ్డి మంత్రివర్గంలో 2004 నుండి 2009 వరకు కార్మిక, ఉపాది శాఖ మంత్రిగా పని చేశాడు. జి.వినోద్ 2009, 2010లో జరిగిన ఎన్నికల్లో పోటీ చేసి ఓడిపోయాడు.ఆయన తెలంగాణ రాష్ట్ర ఉద్యమం పతాక స్థాయికి చేరిన సమయంలో 2 జూన్‌ 2013న కాంగ్రెస్ పార్టీని వీడి తెలంగాణ రాష్ట్ర సమితి పార్టీలో చేరాడు. తెలంగాణ రాష్ట్రం ఆవిర్భావం తర్వాత 2014 మార్చి 31న తిరిగి కాంగ్రెస్‌లో చేరాడు. ఆయన 2014లో చెన్నూరు అసెంబ్లీకి పోటీచేసి ఓడిపోయాడు. జి.వినోద్ తర్వాత 2016లో టీఆర్‌ఎస్‌ లో చేరి 2018లో జరిగిన తెలంగాణ అసెంబ్లీ ఎన్నికల్లో టిఆర్ఎస్ పార్టీ టికెట్ ఇవ్వకుండా మొండిచేయి చూపించడంతో బెల్లంపల్లి నియోజకవర్గం నుండి బిఎస్పీ అభ్యర్థిగా పోటీ చేసి ఓటమి పోయాడు. జి.వినోద్ 2020లో తిరిగి కాంగ్రెస్ పార్టీలో చేరాడు.
{| class="wikitable"
!సంవత్సరం 
!నియోజకవర్గం
!గెలిచిన అభ్యర్థి 
!పార్టీ 
!ప్రత్యర్థి 
!పార్టీ 
|-
|1999 
|చెన్నూర్ నియోజకవర్గం
|బోడ జనార్థన్
|టీడీపీ 
|జి.వినోద్
|కాంగ్రెస్ పార్టీ 
|-
|2004 
|చెన్నూర్ నియోజకవర్గం
|జి.వినోద్
|కాంగ్రెస్ పార్టీ 
|బోడ జనార్థన్
|టీడీపీ 
|-
|2009
|చెన్నూర్ నియోజకవర్గం
|నల్లాల ఓదేలు
|టిఆర్ఎస్ 
|జి.వినోద్
|కాంగ్రెస్ పార్టీ 
|-
|2010 'ఉప ఎన్నిక'
|చెన్నూర్ నియోజకవర్గం
|నల్లాల ఓదేలు
|టిఆర్ఎస్ 
|జి.వినోద్
|కాంగ్రెస్ పార్టీ 
|-
|2014
|చెన్నూర్ నియోజకవర్గం
|నల్లాల ఓదేలు
|టిఆర్ఎస్ 
|జి.వినోద్
|కాంగ్రెస్ పార్టీ 
|-
|2018 
|బెల్లంపల్లి నియోజకవర్గం
|దుర్గం చిన్నయ్య
|టిఆర్ఎస్ 
|జి.వినోద్
|బహుజన్ సమాజ్ పార్టీ
|-
|2023
|బెల్లంపల్లి నియోజకవర్గం
|జి.వినోద్
|కాంగ్రెస్ పార్టీ 
|దుర్గం చిన్నయ్య
|తెలంగాణ రాష్ట్ర సమితి|టిఆర్ఎస్
రామకృష్ణ మఠం (కాలిఫోర్నియా)

**రామకృష్ణ మఠం**, కాలిఫోర్నియాలోని ట్రాబుకో కాన్యన్‌లోని రోలింగ్ హిల్స్‌లో ఉన్న మఠం.

## చరిత్ర
1939లో ఆంగ్ల రచయిత, తత్వవేత్త జెరాల్డ్ హెర్డ్, జీవితానికి సంబంధించిన ఆలోచనాత్మక అధ్యయనానికి, అభ్యాసానికి అంకితమైన ఒక మతపరమైన సంస్థను స్థాపించాలనే ఆలోచనను రూపొందించాడు. వేదాంత సొసైటీకి ఒక మఠం అవసరమని తెలుసుకున్న హియర్డ్ 300 ఎకరాల భూమిని వేదాంత సొసైటీకి ఇచ్చాడు. 1949, సెప్టెంబరు 7న స్వామి ప్రభవానంద చేతులమీదుగా 40 ఎకరాల స్థలంలో  ప్రతిష్ఠించబడింది. ఈ మఠం వేదాంత సొసైటీ ఆఫ్ సదరన్ కాలిఫోర్నియాలో భాగంగా, రామకృష్ణ ఆర్డర్ ఆఫ్ ఇండియాకు పశ్చిమ శాఖగా ఉంది. రామకృష్ణ పరమహంస పేరుమీదుగా ఈ రామకృష్ణ మఠం ఏర్పాటుచేయబడింది.

## ఇతర వివరాలు
ఉదయం 6 గంటలకు మార్నింగ్ బెల్ మోగించడంతో ఇక్కడి దినచర్య ప్రారంభమవుతుంది. ఉదయం 6:30 నుండి 7:30 వరకు ధ్యానం ఉంటుంది. అల్పాహారం, మధ్యాహ్నం ఆరాధన, మధ్యాహ్న భోజనం ఉంటాయి. కాసేపు విశ్రాంతి తరువాత 5:30లకు మరల పని దినచర్య కొనసాగుతుంది. సాయంత్రం లైబ్రరీలో శ్రీరామకృష్ణ సువార్త పఠనం ఉంటుంది.

సెప్టెంబరు మధ్య నుండి జూన్ వరకు ప్రతి ఆదివారం ఉదయం 11 గంటలకు మఠం ప్రధాన రెఫెక్టరీలో జరుగుతాయి. జూలై నాల్గవ తేదీన స్వామి వివేకానంద గౌరవార్థం ఒక ప్రత్యేక వేడుకను నిర్వహిస్తారు. ప్రతి సంవత్సరం ఈ వేడుకకు అనేక వందల మంది సందర్శకులు వస్తారు.

## మూలాలు

## బయటి లింకులు
* రామకృష్ణ మొనాస్టరీ, ట్రాబుకో కాన్యన్ - వివరాలు

వర్గం:కాలిఫోర్నియాలోని హిందూ దేవాలయాలు
వర్గం:1949 స్థాపితాలు
మాలిబు హిందూ దేవాలయం

thumb|270x270px| దేవాలయంలోని మరో దృశ్యం
**మాలిబు హిందూ దేవాలయం**, కాలిఫోర్నియాలోని ఒక దేవాలయం. వెంకటేశ్వరస్వామి కొలువైవున్న ఈ దేవాలయం 1981లో నిర్మించబడింది. శాంటా మోనికా పర్వతాలులోని మాలిబు సమీపంలోని కలబాసస్ ప్రాంతంలో ఉన్న ఈ దేవాలయం, సదరన్ కాలిఫోర్నియాలోని హిందూ టెంపుల్ సొసైటీ యాజమాన్యంలో నిర్వహించబడుతోంది. సాంప్రదాయ దక్షిణ భారత శైలిలో నిర్మించబడిన ఈ దేవాలయానికి హిందువులు తరచుగా వస్తుంటారు. పశ్చిమ అర్ధగోళంలోవున్న అతిపెద్ద హిందూ దేవాలయాలలో ఇదీ ఒకటి.

దేవాలయ ఆవరణలో పూజారులు నివాసం ఉంటారు. ఈ దేవాలయంలో ఉత్సవాలకోసం, సాంస్కృతిక, హిందూ కార్యక్రమాలోసం ప్రత్యేక వేదిక ఉంది.

## నిర్వహణ
లాస్ ఏంజిల్స్ ప్రాంతంలో నివసిస్తున్న సివిల్ ఇంజనీరైన వాసన్ శ్రీనివాసన్ ఈ దేవాలయానికి వ్యవస్థాపక అధ్యక్షుడిగా ఉన్నాడు. అక్కడి స్థానిక కుటుంబాల నుండి నిధులు సేకరించడం, నిర్మాణ పర్యవేక్షణ, భారతదేశం నుండి పూజారులను తీసుకురావడంలో శ్రీనివాసన్ కీలకపాత్ర పోషించాడు. 2017 జూలైలో శ్రీనివాసన్ మరణించే వరకు, భారతీయ అమెరికన్ పన్ను సలహాదారు నడదుర్ వర్ధన్ దేవాలయ అధ్యక్షుడిగా పనిచేశాడు. దక్షిణ కాలిఫోర్నియాలోని హిందూ దేవాలయాల సంఘం ఈ దేవాలయాన్ని నిర్వహిస్తోంది.

## దేవాలయ సముదాయం
ఈ దేవాలయంలోవున్న రెండు సముదాయాలలో ఎగువ కాంప్లెక్స్‌లో వేంకటేశ్వరస్వామి, దిగువ కాంప్లెక్స్ లో శివుడు ప్రధాన దేవతలుగా ఉన్నారు. అంతేకాకుండా ఈ ప్రాగణంలో ఇతర దేవతలకు మందిరాలు కూడా ఉన్నాయి.

## ఇతర వివరాలు
1997లో, క్రిస్ ఫర్లీ నటించిన *బెవర్లీ హిల్స్ నింజా* సినిమాలో ఒక చిన్న సన్నివేశం, 1998లో *[[జీన్స్ (సినిమా)|జీన్స్‌]]* సినిమా ఒక పాటను ఈ దేవాలయంలోనే చిత్రీకరించారు. 2006 జనవరిలో, పాప్-స్టార్ గాయని బ్రిట్నీ స్పియర్స్ 4-నెలల కొడుకును ఈ దేవాలయంలోని హిందూ పూజారులు ఆశీర్వదించారు. ఈ సంఘటన ప్రపంచవ్యాప్తంగా మీడియాలో ప్రసారమైంది.

## మూలాలు

## బయటి లింకులు
* అధికారిక వెబ్‌సైట్
* వేబ్యాక్ మెషిన్లో అధికారిక వెబ్సైటు ఆర్కైవ్ చేయబడింది
* మాలిబు ఆలయ చిత్రాలు 
* స్వదేశం & విదేశాలు – సందర్శకుల సమాచారం, సమీక్ష

వర్గం:కాలిఫోర్నియాలోని హిందూ దేవాలయాలు
వర్గం:1981 స్థాపితాలు
వర్గం:వైష్ణవ దివ్యక్షేత్రాలు
వర్గం:శివాలయాలు
డేవిడ్ ఫ్రాలే

**వామదేవ శాస్త్రి**గా పిలవబడే **డేవిడ్ ఫ్రావ్లే** ఒక అమెరికన్ రచయిత, జ్యోతిష్కుడు, ఉపాధ్యాయుడు (ఆఈడు), హిందు ఇజం ప్రతిపాదకుడు.

అతను వేదాలు, హిందూ ధర్మం, యోగ, ఆయుర్వేదం, జ్యోతిష్యం వంటి అంశాలపై అనేక పుస్తకాలు రాశాడు. అతని రచనలు సామాన్య ప్రజలలో ఆదరణ పొందాయి. 2015లో భారతదేశంలో మూడవ అత్యున్నత పౌర పురస్కారమైన పద్మభూషణ్‌తో భారత ప్రభుత్వం ఆయనను సత్కరించింది.
## ప్రారంభ జీవితం, విద్య
డేవిడ్ ఫ్రావ్లే  విస్కాన్సిన్‌లోని ఒక కాథలిక్ కుటుంబంలో జన్మించాడు. అతనికి తొమ్మిది మంది తోబుట్టువులు ఉన్నారు. అతను ముంబయికి చెందిన డా. బి.ఎల్. వష్టా వద్ద సుమారు ఒక దశాబ్దం పాటు ఆయుర్వేదాన్ని అభ్యసించాడు. ఇంటర్నేషనల్ ఇన్‌స్టిట్యూట్ ఆఫ్ చైనీస్ మెడిసిన్, శాంటా ఫే, న్యూ మెక్సికో నుండి కరస్పాండెన్స్ కోర్సు ద్వారా "డాక్టర్ ఆఫ్ ఓరియంటల్ మెడిసిన్" డిగ్రీని పొందాడు.
## హిందుత్వ సిద్ధాంతకర్త
అతను హిందుత్వ ఉద్యమం వ్యక్తిగా వర్ణించబడ్డాడు. అనేకమంది పండితులు అతన్ని హిందుత్వ సిద్ధాంతకర్త అని వర్నించారు. అతను హిస్టారికల్ రివిజనిజంను అభ్యసిస్తున్నాడని విస్తృతంగా ఆరోపించబడ్డాడు. మార్తా నస్బామ్, ఇతరులు అతన్ని ఇండో-ఆర్యన్ వలసల సిద్ధాంతానికి అత్యంత దృఢమైన ప్రత్యర్థిగా భావిస్తారు.

## ప్రముఖ ప్రచురణలు
### హిందుత్వం, ఇండాలజీ
# *స్వర్ణయుగం నుండి శ్లోకాలు: యోగిక వివరణతో ఋగ్వేదం నుండి ఎంచుకున్న శ్లోకాలు*. మోతీలాల్ బనార్సిదాస్ పబ్లికేషన్స్, 1986. .
#*ప్రాచీన దర్శనీయుల జ్ఞానం: ఋగ్వేద మంత్రాలు*. మోతీలాల్ బనార్సిదాస్ పబ్లిషర్స్ (ప్రై. లిమిటెడ్), 1999. .
# *ఎరైజ్ అర్జునా: హిందూయిజం రిసర్జెంట్ ఇన్ ఎ న్యూ సెంచరీ*. బ్లూమ్స్‌బరీ పబ్లిషింగ్, 2018. .
# *మేల్కొలుపు భరత్: భారతదేశ పునర్జన్మ కొరకు పిలుపు*. బ్లూమ్స్‌బరీ ఇండియా, 2018. .
# *హిందూత్వం అంటే ఏమిటి?*. బ్లూమ్స్‌బరీ ఇండియా, 2018. .

### యోగా, వేదాంతం, ఆయుర్వేదం
# *ఆయుర్వేద వైద్యం*. పాసేజ్ ప్రెస్, 1989. .
# *ఆయుర్వేదం, మనస్సు: ది హీలింగ్ ఆఫ్ కాన్షియస్‌నెస్*. మోతీలాల్ బనార్సిదాస్ పబ్లికేషన్స్, 2005. .
#### సహ రచయిత
# *ది యోగా ఆఫ్ హెర్బ్స్: యాన్ ఆయుర్వేదిక్ గైడ్ టు హెర్బల్ మెడిసిన్*. మోతీలాల్ బనార్సిదాస్ పబ్లికేషన్స్, 2004. .

## మూలాలు

వర్గం:అమెరికన్ అన్వేషకులు
వర్గం:అమెరికన్లు
వర్గం:హిందూ ఆధ్యాత్మిక వేత్తలు
బాలాజీ దేవాలయం (కాలిఫోర్నియా)

**బాలాజీ దేవాలయం**, కాలిఫోర్నియాలోని శాన్ జోస్ ప్రాంతంలోవున్న హిందూ దేవాలయం.

## చరిత్ర
2006లో స్వామి నారాయణంద సన్నీవేల్‌లో ఈ దేవాలయాన్ని స్థాపించాడు. 2012 మే 30 నుండి జూన్ 3 వరకు శాన్ జోస్ ప్రారంభించబడింది. శాంటా క్లారా బోర్డ్ ఆఫ్ సూపర్‌వైజర్స్, మిల్పిటాస్, సన్నీవేల్ మేయర్‌లలో పనిచేస్తున్న డేవ్ కోర్టేస్ ఈ వేడుకలకు హాజరయ్యారు. కాలిఫోర్నియా స్టేట్ అసెంబ్లీ నుండి కమ్యూనిటీకి చేసిన సహకారం కోసం దేవాలయం గుర్తింపు ధృవీకరణను కూడా పొందింది.

## ఇతర వివరాలు
ఉచిత యోగా తరగతులు, ధ్యానాన్ని అందించడం ద్వారా సమాజానికి సహాయం చేయడంకోసం 2010లో, ఈ బాలాజీ దేవాలయం బెంగుళూరు నగరంలో ఒక బ్రాంచ్ ప్రారంభించింది. కాలిఫోర్నియాలోని హోలిస్టర్ ప్రాంతంలో 23 ఎకరాల భూమిని ఈ దేవాలయానికి విరాళంగా వచ్చింది. ఈ దేవాలయ ప్రాంగణంలో 2013లో సాయిబాబా, పాండురంగ దేవాలయాలు నిర్మించబడ్డాయి.

## పండుగలు
ఈ దేవాలయంలో శివరాత్రి, నవరాత్రి, దీపావళి వంటి అన్ని ప్రధాన హిందూ పండుగలు జరుగుతాయి. ప్రజలు, సమాజ సంక్షేమానికి అందించిన సేవలకు గురువును గౌరవించడానికి ప్రతిఏటా వార్షిక గురువందన పూజను జరుపుకుంటారు.

## మూలాలు

వర్గం:కాలిఫోర్నియాలోని హిందూ దేవాలయాలు
వర్గం:2012 స్థాపితాలు
వర్గం:వైష్ణవ దివ్యక్షేత్రాలు
ముకుంద్ లాత్

**ముకుంద్ లాత్** ( 1937 అక్టోబరు 9 – 2020 ఆగస్టు 6) ఒక భారతీయ పండితుడు, సాంస్కృతిక చరిత్రకారుడు, సంగీతం, నృత్యం, సౌందర్యం, భారతదేశ సంస్కృతిపై రచనలకు ప్రసిద్ధి చెందాడు. 2010లో భారత ప్రభుత్వం ఆయనకు నాల్గవ అత్యున్నత భారతీయ పౌర పురస్కారం పద్మశ్రీతో సత్కరించింది.

## జీవిత చరిత్ర
ముకుంద్ లాత్ 1937 అక్టోబరు 9 న భారత రాష్ట్రమైన పశ్చిమ బెంగాల్ లోని కోల్ కతాలో జన్మించాడు. లాత్ ఢిల్లీ విశ్వవిద్యాలయం నుండి ఆంగ్ల సాహిత్యంలో (బి.ఎ. హోన్స్) పట్టభద్రుడయ్యాడు. ఆయన మాస్టర్ డిగ్రీని (ఎం.ఎ)1965లో జాదవ్ పూర్ విశ్వవిద్యాలయం నుండి సంస్కృత సాహిత్యంలో కలిగి ఉన్నారు. తరువాత అతను భారతదేశ సంగీతంపై ప్రాచీన గ్రంథం అయిన దట్టిలం పై పరిశోధన కోసం వెస్ట్ బెర్లిన్ లోని ఇన్స్టిట్యూట్ ఫర్ కంపారిటివ్ మ్యూజిక్ స్టడీస్ అండ్ డాక్యుమెంటేషన్ లో చేరాడు. తదనంతరం భారతదేశానికి తిరిగి వచ్చి 1976లో ఢిల్లీ విశ్వవిద్యాలయం నుంచి దట్టిలంపై డాక్టరల్ డిగ్రీ (పీహెచ్ డీ) పొందారు. అతను శాస్త్రీయ సంగీతంలో కూడా శిక్షణను కలిగి ఉన్నాడు, 1966 నుండి 1968 వరకు పండిట్ మణిరామ్, రమేష్ చక్రవర్తి ఆధ్వర్యంలో, తరువాత పండిట్ జస్రాజ్ మార్గదర్శకత్వంలో ఖయాల్ మేవత్ ఘరానా శైలిలో శిక్షణ పొందారు. లాత్ రాజస్థాన్ విశ్వవిద్యాలయంలో తన వృత్తిని ప్రారంభించాడు.

ఆక్స్ ఫర్డ్ విశ్వవిద్యాలయం, కథోలికే యూనివర్సిటిట్ ల్యూవెన్, బెల్జియం, బాంబర్గ్ విశ్వవిద్యాలయం, జర్మనీ, జెరూసలేం హీబ్రూ విశ్వవిద్యాలయం వంటి ప్రపంచవ్యాప్తంగా అనేక విశ్వవిద్యాలయాలలో లాత్ సందర్శన అధ్యాపకుడిగా బోధించారు. భారతీయ విజ్ఞానశాస్త్రం, తత్వశాస్త్రం, సంస్కృతి చరిత్ర ప్రాజెక్ట్ లో సభ్యుడిగా ఉన్నారు.

## అవార్డులు, గుర్తింపులు

* నరేష్ మెహతా వాంగ్మయ పురస్కార్) (2003)
* సంగీత నాటక అకాడమీ పురస్కారం ( 2008) 
* పద్మశ్రీ (2010)
* సంగీత నాటక అకాడమీ రత్న (2012)

## మూలాలు


వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:1937 జననాలు
వర్గం:పద్మశ్రీ పురస్కార గ్రహీతలు
శాంతిదేవి

**శాంతిదేవి** (ఏప్రిల్ 18, 1934 - జనవరి 16, 2022) సామాజిక కార్యకర్త, పద్మశ్రీ అవార్డు గ్రహీత. 

ఒడిశా రాష్ట్రంలోని రాయగడ జిల్లా గుణ్ పూర్ గ్రామంలో జన్మించిన శాంతిదేవి కొరాపూట్ లో ముందుగా చిన్న ఆశ్రమాన్ని ప్రారంభించారు. ఆ తర్వాత ఆడపిల్లల అభివృద్ధి కోసం రాయగడలో శివ సమాజ్ ను స్థాపించారు. గుణ్ పూర్ లో మరో ఆశ్రమాన్ని ఏర్పాటు చేసి అనాథలు, నిరుపేద పిల్లలకు విద్య, పునరావాసం, వృత్తి శిక్షణ తదతర అంశాలపై కృషి చేసారు. శాంతిదేవి చేసిన సేవల్ని గుర్తించిన  కేంద్ర ప్రభుత్వం 2021లో దేశంలోని అత్యంత ప్రతిష్టాత్మకమైన పౌర పురస్కారాలలో ఒకటైన పద్మశ్రీ తో సత్కరించింది.

ఆమె భూదాన్ ఉద్యమంలో కూడా పాల్గొన్నారు. ఆచార్య వినోబా భావేతో కలిసి పనిచేశారు. 1961లో ఉత్కల్‌ నవజీవన్‌ మండల కార్యదర్శిగా బాధ్యతలు చేపట్టారు.

## మూలాలు
జక్కంపూడి రామ్మోహనరావు

**జక్కంపూడి రామ్మోహనరావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  కడియం శాసనసభ నియోజకవర్గం నుండి మూడుసార్లు ఎమ్మెల్యేగా గెలిచి, 2004 నుండి 2009 వరకు  ఎక్సైజ్, ప్రొహిబిషన్ శాఖ మంత్రిగా పని చేశాడు.
## రాజకీయ జీవితం
జక్కంపూడి రామ్మోహనరావు కాంగ్రెస్ పార్టీ ద్వారా రాజకీయాల్లోకి వచ్చి తూర్పు గోదావరి జిల్లా కాంగ్రెస్ అనుబంధ సంస్థ ఐ.ఎన్.టి.యూ.సి జిల్లా అధ్యక్షుడిగా, జిల్లా కాంగ్రెస్ పార్టీ అధ్యక్షుడిగా పార్టీలో వివిధ హోదాల్లో పని చేశాడు. ఆయన 1989లో కడియం నియోజకవర్గం నుండి పోటీ చేసి తొలిసారి ఎమ్మెల్యేగా అసెంబ్లీకి  ఎన్నికయ్యాడు. ఆయన 1994లో జరిగిన ఎన్నికల్లో ఓడిపోయాడు.   

జక్కంపూడి రామ్మోహనరావు 1999 ఎన్నికల్లో కడియం నియోజకవర్గం నుండి పోటీ చేసి రెండోసారి  ఎమ్మెల్యేగా ఎన్నికయ్యాడు. ఆయన 2004లో జరిగిన ఎన్నికల్లో గెలిచి వై.యస్. రాజశేఖరరెడ్డి మంత్రివర్గంలో  రోడ్లు, భవనాలు, ఎక్సైజ్, ప్రొహిబిషన్ శాఖల మంత్రిగా పని చేశాడు. ఆయన అనారోగ్యంతో మూడేళ్లు రాజకీయాలకు దూరంగా ఉండి 15 డిసెంబర్ 2010న కాంగ్రెసు పార్టీకి రాజీనామా చేసి వైఎస్సార్ కాంగ్రెస్ పార్టీలో చేరడానికి నిర్ణయించుకున్నాడు.

జక్కంపూడి రామ్మోహనరావు ఫౌండేషన్‌ ద్వారా సేవా కార్యక్రమాలను రాష్ట్ర కాపు కార్పొరేషన్‌ చైర్మన్‌, రాజా నగరం ఎమ్మెల్యే జక్కంపూడి రాజా నిర్వహిస్తున్నారు. 

## మరణం
జక్కంపూడి రామ్మోహనరావు షుగర్ వ్యాధితో బాధపడుతూ 9 అక్టోబర్ 2011న రాజమండ్రిలో మరణించారు.

## మూలాలు

వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:1953 జననాలు
మెక్సికోలో హిందూమతం

మెక్సికోలో దాదాపు 800 భారతీయ కుటుంబాలు ఉన్నాయి, మొత్తం 900 మంది NRIలు ఉన్నారు . వారిలో ఎక్కువ మంది ఇటీవలే దేశానికి వచ్చినవారు. గ్వాడలజారా, క్వెరెటారో, మెక్సికో సిటీలలో టాటా కన్సల్టెన్సీ సర్వీసెస్ తరపున ఇటీవల వచ్చిన భారతీయులు పెద్ద సంఖ్యలో ఉన్నారు. మెక్సికోలో పౌరసత్వం మంజూరుకు సంబంధించి వివక్ష లేని విధానం ఉంది. మెక్సికన్ జాతీయుడి జీవిత భాగస్వామి స్థానిక పౌరసత్వాన్ని పొందడంలో సాధారణంగా ఎలాంటి సమస్యను ఎదుర్కోరు. అయితే చాలా మంది ఎన్నారైలు మెక్సికన్‌లను వివాహం చేసుకున్నప్పటికీ, వారు తమ భారత పౌరసత్వాన్ని నిలుపుకున్నారు. 

## మెక్సికోలో భారతీయుల స్థితి
ఈ దేశంలో హిందువులు ప్రధానంగా వ్యాపారులు లేదా వృత్తిదారులు. వారిలో చాలామంది ఏదో ఒక అంతర్జాతీయ సంస్థ లేదా బహుళజాతి సంస్థలో పని చేస్తారు.  వారిలో కొందరు విద్యావేత్తలు, శాస్త్రవేత్తలు కూడా ఉన్నారు. వారు భారతదేశానికి, ఆతిథ్య దేశానికీ మధ్య మరింత పరస్పర అవగాహనను తీసుకురావడానికి సహాయపడతారు. ప్రస్తుతం, డాక్టర్ సంజయ్ రాజారామ్ (ప్రముఖ భారతీయ శాస్త్రవేత్త, పద్మశ్రీ అవార్డు గ్రహీత) కూడా మెక్సికోలో ఉన్నాడు. అతను CIMMYTలో పని చేస్తున్నాడు. కొంతమంది భారతీయులు ISPAT మెక్సికానాలో పనిచేస్తున్నారు .  ఈ కంపెనీ లక్ష్మీ మిట్టల్ గ్రూప్‌లో భాగం. ట్రినిడాడ్‌లో మునిగిపోతున్న స్టీల్ కంపెనీని తిరిగి నిలబెట్టినందుకు గానూ ఈ కంపెనీ ఈ ప్రాంతంలో ప్రసిద్ధి చెందింది.  1994-2000 మధ్యకాలంలో యాభై ఇతర వ్యాపార సంస్థలు ఈ దేశంలో US$1.58 బిలియన్ల పెట్టుబడులు పెట్టడంతో మెక్సికోలో భారతీయుల ఉనికి పెరిగింది. డయాస్పోరాలోని చాలా మంది సభ్యులు స్పానిష్ మాట్లాడతారు. విదేశీ వాతావరణానికి తగినట్లుగా తమను తాము మలచుకున్నారు.

### మెక్సికోలోని దేవాలయాలు
మెక్సికో సిటీలో సంగం ఆర్గనైజేషన్ సాయిబాబా దేవాలయాన్ని, వైష్ణవ్ దేవాలయాన్నీ నిర్మించింది.

### హరే కృష్ణ ఉద్యమం
మెక్సికోలో ఇస్కాన్‌కు 8 కేంద్రాలు ఉన్నాయి. 

* సెంటర్ 1- గ్వాడలజారా, పెడ్రో మోరెనో నం. 1791, సెక్టార్ జుయారెజ్, జాలిస్కో.
* సెంటర్ 2- మెక్సికో సిటీ, టిబుర్సియో మోంటీల్ 45, కొలోనియా శాన్ మిగ్యుల్ చపుల్టెపెక్, DF, 11850.
* సెంటర్ 3- మాంటెర్రే, Av. లూయిస్ ఎలిజోండో నం. 400, స్థానిక 12, కల్. ఆల్టా విస్టా.
* సెంటర్ 4- సాల్టిల్లో, Blvd. సాల్టిల్లో నం. 520, కల్. బ్యూనస్ ఎయిర్స్.
* సెంటర్ 5- తులన్సింగ్, (మెయిల్:) అపార్టడో 252, హిల్డాగో.
* సెంటర్ 7- వెరాక్రూజ్ వద్ద గ్రామీణ సంఘం.
* కేంద్రం 8- వెరాక్రూజ్ వద్ద అదనపు రెస్టారెంట్, రెస్టారెంట్ రాధే, సుర్ 5 నం. 50, ఒరిజాబా, వెర్.

### సాయి ఆర్గనైజేషన్
మెక్సికోలో ఇప్పుడు 29 సాయి కేంద్రాలు ఉన్నాయి.

మెక్సికోలో రెండు సాయి పాఠశాలలు ఉన్నాయి, ఒకటి చివావాలోను, మరొకటి క్యూర్నావాకాలోనూ ఉన్నాయి. ఒక్కో పాఠశాలలో దాదాపు 100 మంది పిల్లలు ఉన్నారు. 

## ఇది కూడ చూడు

* దేశం వారీగా హిందూమతం
* బ్రెజిల్‌లో హిందూమతం
* కెనడాలో హిందూమతం
* పనామాలో హిందూమతం

## మూలాలు

వర్గం:దేశాల వారీగా హిందూమతం
వర్గం:మెక్సికో
డెలావేర్ హిందూ దేవాలయం

**డెలావేర్ హిందూ దేవాలయం**, డెలావేర్లోని హాకెస్సిన్ ప్రాంతంలో ఉన్న హిందూ దేవాలయం. 2002లో ప్రారంభించబడిన ఈ దేవాలయం డెలావేర్‌లో నిర్మించిన మొదటి హిందూ దేవాలయమవడం దీని ప్రత్యేకత. న్యూ కాజిల్ కౌంటీలోని భారతీయ అమెరికన్లకు "సామాజిక, సాంస్కృతిక, సమావేశ స్థలం"గా ఈ దేవాలయం వేదికగా మారిందని *ది న్యూస్ జర్నల్* రాసింది. లక్ష్మీదేవి ఈ దేవాలయ ప్రధాన దేవత. సంపద, అదృష్టం, శక్తి, అందం, శ్రేయస్సు అందించే దేవత.

## చరిత్ర
1980లలో, డెలావేర్‌లోని ప్రవాస భారతీయ కుటుంబాలకు చెందినవారు తమతమ హిందూ పండుగలను జరుపుకోవడానికి స్థానిక చర్చీలు, పాఠశాలలను వేదికలుగా ఎంచుకునేవారు. ప్రతిసారి ఇది సాధ్యం కాకపోవడంతో అక్కడి భారతీయ కుటుంబాలు డెలావేర్‌లోఒక హిందూ దేవాలయాన్ని నిర్మించాలని నిర్ణయించుకున్నారు. ప్రవాస భారతీయుల జనాభా పెరగడంతో, అక్కడి వారంతాకలిసి హిందూ టెంపుల్ అసోసియేషన్ ఆఫ్ హాకెసిన్‌ను ఏర్పాటుచేసుకున్నారు. అసోసియేషన్ ఆధ్వర్యంలో నిధుల సేకరణను ప్రారంభించి, ఐదు ఎకరాల భూమిని కొనుగోలు చేసింది. ఆ భూమిలో 1996లో దేవాలయ నిర్మాణం ప్రారంభమై, 2002లో పూర్తిచేయబడింది. అదే సంవత్సరం దేవాలయం ప్రారంభించబడింది.

2020లో, ఆలయం ప్రవేశద్వారం వద్ద 25 అడుగుల ఎత్తులో, 60,000 పౌండ్ల బరువుతో ఒక భారీ హనుమంతుని విగ్రహం నిర్మించారు. యునైటెడ్ స్టేట్స్‌ మొత్తంలో ఎత్తైన హనుమాన్ విగ్రహమిది.

## మూలాలు

వర్గం:2002 స్థాపితాలు
వర్గం:హిందూ దేవాలయాలు, అమెరికా
వర్గం:డెలావేర్
మడగాస్కర్‌లో హిందూమతం

**[[మడగాస్కర్|మడగాస్కర్‌]]<nowiki/>లో హిందూమతం** చరిత్ర 1870 లో భారతదేశంలోని సౌరాష్ట్ర ప్రాంతం నుండి గుజరాతీల రాకతో ప్రారంభమైంది. వీరు ప్రధానంగా ముస్లింలు (ఖోజాలు, ఇస్మాయిలీలు, దౌదీ బోహ్రాలు ). తక్కువ సంఖ్యలో హిందువులు ఉన్నారు . 

ఇంటర్నేషనల్ రిలిజియస్ ఫ్రీడమ్ రిపోర్ట్ 2006 ప్రకారం మడగాస్కర్‌లో కొద్దిపాటి సంఖ్యలో హిందువులు ఉన్నారు.  వారిలో చాలామంది, తరతరాలుగా దేశంలో నివసిస్తున్న వ్యాపారాల యజమానులు లేదా ఐటీ నిపుణులు. మెజారిటీ ప్రజలు హిందీ లేదా గుజరాతీ మాట్లాడతారు. అయితే కొన్ని ఇతర భారతీయ భాషలు కూడా మాట్లాడేవారు ఉన్నారు. ఈ రోజుల్లో ఫ్రెంచ్, ఇంగ్లీష్, గుజరాతీ, మలగసీతో సహా కనీసం మూడు భాషలను మాట్లాడుతున్నారు.

## ఇవి కూడా చూడండి

* దక్షిణాఫ్రికాలో హిందూమతం
* జింబాబ్వేలో హిందూమతం
* ఘనాలో హిందూమతం

## మూలాలు

వర్గం:దేశాల వారీగా హిందూమతం
ఫ్లోరిడా హిందూ దేవాలయం

**ఫ్లోరిడా హిందూ దేవాలయం**, ఫ్లోరిడాలోని టంపా ప్రాంతంలో ఉన్న హిందూ దేవాలయం, సాంస్కృతిక కేంద్రం.

## చరిత్ర
1983లో ఫ్లోరిడాలోని టంపాలో హిందూ దేవాలయం ఆఫ్ ఫ్లోరిడా సంస్థ స్థాపించబడింది. 1989లో ఈ సంస్థ టంపా అంతర్జాతీయ విమానాశ్రయానికి ఉత్తరాన పదిమైళ్ల దూరంలో కొంత భూమిని కొనుగోలు చేసింది. 1994లో ప్రారంభమైన దేవాలయ నిర్మాణం, 1996లో పూర్తయింది. 1996లో మహా కుంభాభిషేకం, దేవతా విగ్రహ ప్రతిష్ఠతో దేవాలయ ప్రారంభోత్సవం జరిగింది. దేవాలయం ప్రారంభమైన తరువాత ఆరు సంవత్సరాల నిరంతర నిర్మాణం తర్వాత, ఆలయ బయటి గోడలపైన శిల్పాలు, ఇతర శిల్పాలు పూర్తయ్యాయి.

## దేవాలయ కొలతలు
70 అడుగుల ఎత్తులో 14,573 చదరపు అడుగుల విస్తీర్ణంలో ఈ దేవాలయం నిర్మించబడింది. చెన్నైకి చెందిన ముత్తయ్య స్థపతి, ఇతర కళాకారులచే దేవాలయ రాజగోపురం నిర్మించబడింది.

## ఇతర దేవాలయాలు
టంపాలోని ఇతర భారతీయ దేవాలయాలు:

# టంపా బేలోని అంబాజీ దేవాలయం
# శ్రీ స్వామినారాయణ దేవాలయం
# జైన దేవాలయం
# సనాతన దేవాలయం
# శ్రీ మరియమ్మన్ కాళి దేవాలయం
# శ్రీ రాధా కృష్ణ దేవాలయం
# శ్రీ సరస్వతీ దేవి దేవాలయం
# విష్ణు దేవాలయం

## మూలాలు

వర్గం:1996 స్థాపితాలు
వర్గం:హిందూ దేవాలయాలు, అమెరికా
వర్గం:ఫ్లోరిడా
హర్నాజ్ కౌర్ సంధూ

ప్రపంచ అందాల పోటీ‌లో భారతీయ యువతి విశ్వ సుందరిగా ఎంపికై కీర్తీ పతాకాన్ని ఎగురువేసింది. ఇజ్రాయెల్‌లోని ఐలాట్‌లో జరిగిన 70వ విశ్వసుందరి పోటీలలో 21 సంత్సరాల హర్నాజ్ కౌర్ సంధూ విజేతగా నిలిచి , భారత్ తరుఫున విశ్వసుందరిగా నిలిచిన మూడో యువతిగా పేరు పొందింది.

## వ్యక్తిగత జీవితం
హర్నాజ్​ సంధూ 2000 సంవత్సరంలో  చండీగఢ్​లో జన్మించింది. అమె పూర్తి పేరు హర్నాజ్ కౌర్ సంధూ. హర్నాజ్​ సంధూ తల్లి అమృత​ కౌర్​ సంధూ, తండ్రి గురుచరణ్​ సింగ్​ సంధూ.

17 ఏళ్ల వయసులో మోడలింగ్​ కెరీర్​ ప్రారంభించింది. అదే ఏడాది మిస్ చంఢీగడ్ టైటిల్​ను సొంతం చేసుకుంది. ఆ తర్వాత 2018లో మిస్​ మ్యాక్స్ ఎమర్జింగ్ స్టార్ ఇండియా-2018 టైటిల్​ను అందుకుంది. 2019లో మిస్​ ఇండియా పంజాబ్​ టైటిల్​ను సొంతం చేసుకుంది. ఈ ఏడాదే బాలీవుడ్ నటి కృతి సనన్​ చేతుల మీదుగా మిస్​ దివా యూనివర్స్ ఇండియా కిరిటాన్ని ధరించింది.

## 80 మంది అందాల భామలతో పోటీ
ఇజ్రాయెల్‌లో జరిగిన మిస్ యూనివర్స్ 2021 పోటీల్లో మొత్తం 80 మంది కంటెస్టెంట్లు పాల్గొన్నారు. ఆ పోటీల్లో మొదట టాప్ 16లో చోటు సంపాదించింది. అనంతరం టాప్ 5, టాప్ 3 జాబితాలో కూడా  చోటు సంపాదించింది. టాప్ 3లో హర్నాజ్ సంధూతో పాటు  పర్వాగే సుందరి నాడియా ఫెర్రెరా, దక్షిణాఫ్రికా యువతి లలీలా స్వానేలు వరుసగా తరువాతి స్థానాల్లో  నిలిచారు.

## ఆత్మ విశ్వసమే మొదటి విజయం
మిస్ యూనివర్స్ 2021 ఫైనల్ పోటీకి ముందు యువతపై అతిపెద్ద ఒత్తిడి ఏమిటి అని న్యాయనిర్ణేత అడిగిన ప్రశ్నకు సమాధానంగా  యువత వారిలోని మనోధైర్యాన్ని నమ్మడానికి ఇబ్బందులు పడటం అతిపెద్ద ఒత్తిడి. మీరు విభిన్నమైన వ్యక్తి అని. అదే మీకు అందమైన జీవితాన్ని ప్రసాదిస్తుందనే విషయాన్ని గ్రహించలేకపోతున్నారు. ఎదుటివారితో మీరు పోల్చుకోవడం ఆపితే, ప్రపంచంలోని అనేక విషయాలపై నిర్మోహమాటంగా అభిప్రాయలు చెప్పవచ్చు. మీలోని భావావేశాన్ని బయటపెట్టండి. అదే మీకు శ్రీరామరక్షగా నిలిచి మిమ్మల్ని లీడర్‌గా మారుస్తుంది. మీ సొంత అభిప్రాయాలను నిక్కచ్చిగా చెప్పండి. నేను నన్ను నమ్ముకొన్నాను కాబట్టే.. ఈ రోజు ఇలాంటి విజయంతో మీ ముందు నిలుచున్నాను అంటూ హర్నాజ్ సంధూ చెప్పారు.

## మిస్ యూనివర్స్ 2020 చేతుల మీదుగా
హర్నాజ్‌కు మాజీ విశ్వసుందరి, మెక్సికోకు చెందిన ఆండ్రియా మేజా కిరీటం తొడిగింది. దాంతో హర్నాజ్ కౌర్ సంధూ విశ్వ సుందరిగా నిలిచింది.

## సుస్మిత సేన్, లారా దత్తా తర్వాత
విశ్వ సుందరి 2021 గా ఎంపికైన హర్నాజ్ కౌర్ సంధూ ఈ ఘనతను సాధించిన తొలి సిక్కు యువతిగా రికార్డును సాధించింది. అలాగే సుస్మితా సేన్, లారా దత్తా తర్వాత మూడో భారతీయ సుందరిగా చరిత్ర పుటల్లోకి ఎక్కింది. లారా దత్తా 2000 సంవత్సరంలో విశ్వసుందరిగా ఎంపిక కాగా, సుస్మిత సేన్ 1994లో మిస్ యూనివర్స్‌గా నిలిచింది.

## ఫిల్మోగ్రఫీ

### ఫిల్మ్స్

### టెలివిజన్

### మ్యూజిక్ వీడియోస్

## మూలాలు

వర్గం:విశ్వ సుందరి విజేతలు
వర్గం:2000 జననాలు
మూలింటి మారెప్ప

**మూలింటి మారెప్ప** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆలూరు నియోజకవర్గం నుండి రెండుసార్లు ఎమ్మెల్యేగా గెలిచి, 2004 నుండి 2009 వరకు మార్కెటింగ్ శాఖ మంత్రిగా పని చేశాడు.
## రాజకీయ జీవితం
ఎం. మారెప్ప 1 జులై 1957లో ఆంధ్రప్రదేశ్ రాష్ట్రం, కర్నూలు జిల్లా, ఆస్పరి లో జన్మించాడు. ఆయన సివిల్ ఇంజనీరింగ్ పూర్తి చేశాడు.

## జననం, విద్యాభాస్యం
ఎం. మారెప్ప కాంగ్రెస్ పార్టీ ద్వారా రాజకీయాల్లోకి వచ్చి 1999లో ఆలూరు నియోజకవర్గం నుండి కాంగ్రెస్ తరపున పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి మసాల ఈరన్న పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో కాంగ్రెస్ తరపున పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి మసాల పద్మజ పై రెండోసారి ఎమ్మెల్యేగా గెలిచి  వై.యస్. రాజశేఖరరెడ్డి మంత్రివర్గంలో మార్కెటింగ్ శాఖ మంత్రిగా పని చేశాడు.

## మూలాలు

## బాహ్య లంకెలు
* 
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (1999)
అక్కరమాని విజయనిర్మల

**అక్కరమాని విజయనిర్మల** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె ప్రస్తుతం విశాఖపట్నం మెట్రోపాలిటిన్‌ రీజియన్‌ డెవలప్‌మెంట్‌ అథారిటీ (వీఎంఆర్‌డీఏ) ఛైర్‌పర్సన్‌గా ఉంది.
## రాజకీయ జీవితం
అక్కరమాని విజయనిర్మల తెలుగుదేశం పార్టీ ద్వారా 2005లో రాజకీయాల్లోకి  వచ్చి అదే ఏడాది జరిగిన భీమిలి మున్సిపాలిటీ ఎన్నికల్లో మున్సిపల్‌ కౌన్సిలర్‌గా ఎన్నికై మున్సిపల్‌ వైస్‌ చైర్మన్‌గా పని చేసింది. ఆమె 2008లో భీమిలి మున్సిపాలిటీ చైర్మన్‌గా ఎన్నికై 2010 వరకు పని చేసింది. విజయనిర్మల 2012లో వైఎస్సార్ కాంగ్రెస్ పార్టీలో చేరి భీమిలి తూర్పు నియోజకవర్గం ఇన్‌చార్జ్‌గా నియమితురాలై పార్టీ బలోపేతానికి కృషి చేసింది. ఆమె 2019లో జరిగిన అసెంబ్లీ ఎన్నికల్లో వైఎస్సార్‌సీపీ తరఫున విశాఖపట్నం తూర్పు నియోజకవర్గం నుంచి ఎమ్మెల్యేగా పోటీ చేసి ఓడిపోయింది.

అక్కరమాని విజయనిర్మల 2019లో ఓడిన వైసీపీ విశాఖ తూర్పు నియోజకవర్గం సమన్వయకర్తగా నిత్యం ప్రజలమధ్య ఉంటూ ప్రజా సమస్యల పరిష్కరానికి కృషి చేసింది. ఆమెను విశాఖపట్నం మెట్రోపాలిటిన్‌ రీజియన్‌ డెవలప్‌మెంట్‌ అథారిటీ (వీఎంఆర్‌డీఏ) ఛైర్‌పర్సన్‌గా 17 జులై 2021న రాష్ట్ర ప్రభుత్వం నియమించగా ఆమె 20 ఆగష్టు 2021న ఛైర్‌పర్సన్‌గా బాధ్యతలు చేపట్టింది.

## మూలాలు

వర్గం:విశాఖపట్నం జిల్లా రాజకీయ నాయకులు
వర్గం:1972 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వెలగపూడి రామకృష్ణ బాబు

**వెలగపూడి రామకృష్ణబాబు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన విశాఖపట్నం తూర్పు నియోజకవర్గం నుండి మూడుసార్లు ఎమ్మెల్యేగా గెలిచాడు.
## జననం, విద్యాభాస్యం
వెలగపూడి రామకృష్ణబాబు 1961లో జన్మించాడు. అయన 1981లో ఉత్తర ప్రదేశ్ లోని గోరఖ్‌పూర్ యూనివర్సిటీ నుండి బి.ఎస్సీ (అగ్రికల్చర్) పూర్తి చేశాడు.
## రాజకీయ జీవితం
వెలగపూడి రామకృష్ణబాబు తెలుగుదేశం పార్టీ ద్వారా రాజకీయాల్లోకి వచ్చి 2009లో విశాఖపట్నం తూర్పు నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి ప్రజారాజ్యం పార్టీ అభ్యర్థి వంశీకృష్ణ శ్రీనివాస్‌ పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో టీడీపీ తరపున పోటీ చేసి తన సమీప ప్రత్యర్థి వై.యస్.ఆర్.కాంగ్రెస్ పార్టీ అభ్యర్థి వంశీకృష్ణ శ్రీనివాస్‌ పై గెలిచి రెండోసారి ఎమ్మెల్యేగా ఎన్నికయ్యాడు. వెలగపూడి రామకృష్ణబాబు 2019లో విశాఖపట్నం తూర్పు నియోజకవర్గం నుండి టీడీపీ తరపున పోటీ చేసి తన సమీప ప్రత్యర్థి వై.యస్.ఆర్.కాంగ్రెస్ పార్టీ అభ్యర్థి అక్కరమాని విజయనిర్మల పై గెలిచి వరుసగా మూడోసారి ఎమ్మెల్యేగా గెలిచి అసెంబ్లీకి ఎన్నికయ్యాడు.

## మూలాలు

వర్గం:1961 జననాలు
వర్గం:ఆంధ్రప్రదేశ్ శాసన సభ్యులు (2009)
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2019)
వర్గం:తెలుగుదేశం పార్టీ రాజకీయ నాయకులు
ఉక్రెయిన్‌లో హిందూమతం

[thumb| [దేవనాగరి|దేవనాగరిలో "ఓం" గుర్తు]]
ఉక్రెయిన్‌లో హిందూమతం మైనారిటీ మతం. జనాభాలో 0.1% (సుమారు 44,000) మంది హిందువులు ఉన్నారు. పశ్చిమ ఉక్రెయిన్‌లో (0.2%) తో కొంచెం ఎక్కువ నిష్పత్తిలో ఉన్నారు. 

## జనాభా వివరాలు
రజుమ్‌కోవ్ సెంటర్ 2016 సర్వే ప్రకారం, ఉక్రెయిన్ జనాభాలో హిందువులు 0.2% ఉన్నారు. డాన్‌బాస్‌లో 0.6%, తూర్పు ఉక్రెయిన్‌లో 0.3% ఉన్నారు. రజుమ్‌కోవ్ సెంటర్ 2018 సర్వే ప్రకారం హిందువుల శాతం 0.1% తగ్గింది. పశ్చిమ ఉక్రెయిన్‌లో 0.2% తో కొంచెం ఎక్కువ గాను, ఇతర ప్రాంతాలలో 0.1% కంటే తక్కువగానూ ఉన్నారు. 

## ఉక్రెయిన్‌లోని ఇస్కాన్

### ఉక్రెయిన్‌లోని ఇస్కాన్ చరిత్ర

* హరే కృష్ణ భక్తులు ఉక్రెయిన్‌లోని ప్రతి పార్టీలో ఇస్కాన్ కోసం పని చేస్తాడు.
* 1988లో-సోవియట్ హరే కృష్ణ భక్తులు తమపై సాగుతున్న వేధింపులను నిరసించారు.

* ఇస్కాన్ 1990లో చట్టబద్ధంగా పుస్తకాలను ముద్రించడం ప్రారంభించింది. మొదటి ఉక్రేనియన్ భాషా పుస్తకాలను వ్యాసదేవ దాస, జాంబవతి దాసి లు 1990-1991లో అనువదించారు.

* *1991లో-* సెంట్రల్ కైవ్‌లో మొదటి చట్టపరమైన హరినామాలు. సుమారు 1,500 మంది భక్తులను ఆకర్షించిన ఒడెస్సా ఉత్సవాన్ని నిర్వహించారు.

### ఇప్పుడు ఇస్కాన్
2006 జనవరి 1 నాటికి ఇరవై తొమ్మిది కృష్ణ చైతన్య సంఘాలు IRF 2006 నమోదై ఉన్నాయి.

అది 30 కంటే ఎక్కువ స్వచ్ఛంద సేవా కార్యక్రమాలు చేసింది (ఉదా, "మీల్ ఫర్ లైఫ్"). పాఠశాల నిర్మాణాన్ని ప్రారంభించింది. ఇస్కాన్‌లో 60 బోధనా కేంద్రాలు, 15 కృష్ణ దేవాలయాలు ఉన్నాయి. ఉక్రెయిన్‌లోని ఇస్కాన్‌లో 450 మంది విద్యార్థులు, 8,000 మంది క్రియాశీల అనుచరులు, 300 కంటే ఎక్కువ మంది మతాధికారులు, దాదాపు 40,000 మంది అనుచరులూ ఉన్నట్లు అంచనా.

## ఉక్రెయిన్‌లో యోగా
ఉక్రెయిన్‌లో యోగాకు మంచి ఆదరణ లభిస్తోంది.

సహజ యోగా, వాసుదేవ యోగా అసోసియేషన్ ఆఫ్ ఉక్రెయిన్, అష్టాంగ యోగా క్లబ్ ఆఫ్ ఉక్రెయిన్ లు ఉక్రెయిన్‌లో యోగా బోధిస్తున్నాయి. ఇంటర్నేషనల్ ఫెడరేషన్ ఆఫ్ యోగా CAS (వజ్ర యోగా)  కైవ్‌లో కూడా ఉంది. ఇది ప్రధానంగా ఆసనాలలో వెన్నెముకపై దృష్టి పెడుతుంది. ప్రారంభ, ఉన్నత స్థాయిల్లో యోగా తరగతులు ఉన్నాయి. కొంతమంది వజ్ర యోగా ఉపాధ్యాయులు ఆంగ్లంలో కోర్సులు ఇస్తారు. వజ్ర, ఇండియా క్లబ్ అనే రెండు కేంద్రాలు నగరంలో ఉన్నాయి. *దైనందిన జీవితంలో యోగా*కు ఉక్రెయిన్‌లో కేంద్రం ఉంది. ఉక్రేనియన్ ఫెడరేషన్ ఆఫ్ యోగా,  అనేది అతిపెద్ద హఠా యోగా పాఠశాల. దీనికి కైవ్, ఖార్కివ్ ఎల్వివ్‌లతో సహా దాదాపు అన్ని ప్రధాన కేంద్రాలలో శాఖలున్నాయి.

## ఇవి కూడా చూడండి

* రష్యాలో హిందూమతం
* ఎస్టోనియాలో హిందూమతం
* అజర్‌బైజాన్‌లో హిందూమతం

## మూలాలు

వర్గం:దేశాల వారీగా హిందూమతం
వర్గం:ఉక్రెయిన్
ఫ్రాన్స్‌లో హిందూమతం

**[[హిందూధర్మం|హిందూమతం]]** ఫ్రాన్స్ లో మైనారిటీ స్థాయిలో ఉంది. దేశంలో హిందూ జనాభా 1,21.312. ఇది ఫ్రాన్స్ దేశ జనాభాలో దాదాపు 0.2%. నేపాల్, ఆఫ్ఘనిస్తాన్, మారిషస్ తదితర దేశాలకు చెందిన చాలా మంది హిందువులు ఉన్నప్పటికీ, హిందువులు ప్రధానంగా భారతీయ మూలాలకు చెందినవారు.

యునైటెడ్ కింగ్‌డమ్, ఇటలీ, నెదర్లాండ్స్, జర్మనీల తర్వాత ఐరోపాలో ఐదవ అతిపెద్ద హిందూసమాజం ఫ్రాన్సులో ఉంది. 

## ఫ్రెంచ్ విదేశీ భూభాగాల్లో హిందూమతం

### మార్టినిక్‌లో హిందూమతం

హిందూమతాన్ని మార్టినిక్‌లో ఇండో-మార్టినిక్వాలు ఆచరిస్తారు. ఇండో-మార్టినిక్వాలు మొత్తం ద్వీప జనాభాలో సుమారు 10% ఉన్నప్పటికీ, వారిలో 15% మాత్రమే హిందువులు.

### ఫ్రెంచ్ గయానాలో హిందూమతం

2010 నాటికి, ఫ్రెంచ్ గయానా జనాభాలో 1.6% మంది హిందూ మతాన్ని ఆచరిస్తున్నారు. 2014 నాటికి దాదాపు 3,60,000 మంది ఇండో-గయానీస్ వారసులు దీనిని ఆచరిస్తున్నారు.

### రీయూనియన్‌లో హిందూమతం

ఫ్రెంచ్ ప్రభుత్వం మతపరమైన అనుబంధంపై ఎటువంటి గణాంకాలను సేకరించలేదు. దీని వల్ల రీయూనియన్‌లో ఎంత మంది హిందువులు ఉన్నారో ఖచ్చితంగా తెలుసుకోవడం అసాధ్యం. హిందువుల జనాభా అంచనాలు 6.7% నుండి 10.7% వరకు ఉంటాయి.  చాలా పెద్ద పట్టణాలలో హిందూ దేవాలయం ఉంది.  అయినప్పటికీ, దేశంలోని ఖచ్చితమైన హిందువుల సంఖ్యపై అనిశ్చితి ఏర్పడింది, ఎందుకంటే భారతీయ జనాభాలోని చాలా మంది సభ్యులు రోమన్ కాథలిక్, ముస్లిం, హిందూ మతాలతో గుర్తింపు పొందారు.

రీయూనియన్‌లో దాదాపు 59% గుజరాతీలు, 40% పంజాబీలు, 10% తమిళులు హిందువులు. ఒక ఆసక్తికరమైన లక్షణం, బహుశా రీయూనియన్‌కు విశిష్టమైనదే ఏంటంటే కొంతమంది జాతి భారతీయులు కాథలిక్, హిందూ ఆచారాలు రెండింటినీ ఏకకాలంలో పాటించడం. ఈ అభ్యాసం వారికి "సామాజికంగా క్యాథలిక్, ప్రైవేట్‌గా హిందూ" అనే గుర్తింపు తెచ్చిపెట్టింది.

### గ్వాడలోప్‌లో హిందూమతం

గ్వాడలోప్‌లో 0.5% మంది హిందూమతాన్ని అనుసరిస్తున్నారు.

## ఇవి కూడా చూడండి

* దేశాల వారీగా హిందూమతం
* యునైటెడ్ కింగ్‌డమ్‌లో హిందూమతం

## మూలాలు

వర్గం:దేశాల వారీగా హిందూమతం
వర్గం:ఫ్రాన్స్